Source: https://www.riigiteataja.ee/akt/1005703
Timestamp: 2017-08-22 05:28:08+00:00

Document:
Töötajate tervisekontrolli kord – Riigi Teataja
Töötajate tervisekontrolli kord - sisukord
§ 2 Tööandja ülesanded töötaja tervisekontrolli suunamisel
§ 4 Töötervishoiuarsti ülesanded tervisekontrolli tegemisel
§ 5 Tervisekontrolli läbiviimise kord
§ 6 Terviseseisundiga seotud päringute tegemine
§ 7 Tervisekontrolli andmete säilitamine
Vastu võetud 24.04.2003 nr 74
RTL 2003, 56, 816
28.02.2006 RTL 2006, 24, 431 01.04.2006
Määrus kehtestatakse «Töötervishoiu ja tööohutuse seaduse» § 13 lõike 1 punkti 7 alusel.
Käesoleva määrusega kehtestatakse tervisekontrolli kord töötajatele, kelle tervist võivad töö käigus mõjutada lisas 1 loetletud töökeskkonna ohutegurid või töölaad, mis võivad põhjustada tööga seotud haigestumisi.
§ 2. Tööandja ülesanded töötaja tervisekontrolli suunamisel
(1) Töötaja tervisekontrolli suunamisel võtab tööandja aluseks:
1) töökeskkonna riskianalüüsi tulemused, millest peavad selguma lisas 1 loetletud töökeskkonna ohutegurid, millega töötaja oma töökohal kokku puutub ja mis võivad põhjustada töötajale tööga seotud haigestumist ning nende ohutegurite mõju ja kestus töötajale tööpäeva või töönädala jooksul;
2) andmed töökeskkonna ohutegurite parameetrite väärtuste kohta, millega töötaja oma töökohal kokku puutub, kui see teave ei sisaldu punktis 1;
3) töötaja viimase tervisekontrolli otsuses märgitud järgmise tervisekontrolli aja.
(2) Tööandja konsulteerib töötaja tervisekontrolli suunamisel töökeskkonnaspetsialisti ja töökeskkonnavolinikuga, võimalusel töötervishoiuarsti või töötervishoiuõega.
(3) Tööandja koostab tervisekontrolli suunatavate töötajate nimekirja vastavalt lisas 2 toodud vormile.
(4) Tööandja esitab tervisekontrolli tegijale järgmised dokumendid:
1) lõikes 3 nimetatud nimekirja;
2) lõike 1 punktis 1 nimetatud töökeskkonna riskianalüüsi tulemused;
3) lõike 1 punktis 2 nimetatud dokumenteeritud andmed;
4) töötaja varasemate tervisekontrollide otsuste koopiad.
Töötajate tervisekontrolli teeb töötervishoiuarst § 2 lõikes 4 nimetatud dokumentide ja töötaja tervisedeklaratsiooni alusel (edaspidi tervisekontrolli alusdokumendid).
§ 4. Töötervishoiuarsti ülesanded tervisekontrolli tegemisel
Tervisekontrolli tegemisel töötervishoiuarst:
1) hindab töötaja terviseseisundit;
2) hindab töökeskkonna või töökorralduse sobivust töötajale;
3) selgitab välja töötaja tööst põhjustatud haigestumise või võimaliku kutsehaigestumise.
[RTL 2006, 24, 431 - jõust. 01.04.2006]
(3) Tervisekontrolli käigus täidab töötaja lisas 3 toodud tervisekontrolli kaardil tervisedeklaratsiooni osa ja kinnitab andmete õigsust allkirjaga.
(4) Töötervishoiuarst, olles tutvunud tervisekontrolli alusdokumentide ning töökohal töötaja töökeskkonna ja töökorraldusega, määrab vajalikud terviseuuringud, kaasates vajadusel eriarste.
(5) Töötervishoiuarst kannab terviseuuringute tulemused tervisekontrolli kaardile, annab hinnangu töötaja terviseseisundile ning teeb otsuse töökeskkonna või töökorralduse töötajale sobivuse kohta.
(6) Töötervishoiuarst teeb töötajale teatavaks tema terviseuuringute tulemused ja tervisekontrolli otsuse.
(7) Töötervishoiuarst väljastab tööandjale lisas 4 toodud vormi kohase tervisekontrolli otsuse, milles esitab vajadusel ettepanekud töötaja töökeskkonna või töökorralduse muutmiseks.
§ 6. Terviseseisundiga seotud päringute tegemine
Tervishoiuteenuse osutaja, kelle juures töötaja on varem oma tervist kontrollinud või ennast ravinud, on kohustatud töötervishoiuarstile tema nõudmisel esitama töötaja terviseseisundit kajastavaid andmeid. Andmete saamiseks esitab töötervishoiuarst töötaja kirjaliku nõusoleku, mis vastab «Isikuandmete kaitse seaduses» sätestatud nõuetele.
(1) Töötervishoiuteenuse osutaja säilitab tervisekontrolli kaarte ja terviseuuringute tulemusi 75 aastat töötaja sünnist arvates.
(2) Tööandja säilitab tervisekontrolli otsuseid 10 aastat pärast töötajaga töösuhte lõpetamist.
Alaealine töötaja, kes on läbinud tervisekontrolli enne 1. aprilli 2006. a, läbib järgmise tervisekontrolli otsuses märgitud ajal.
Lisa 1 TÖÖKESKKONNA OHUTEGURID VÕI TÖÖLAAD, MIS ON ALUSEKS TÖÖTAJA SUUNAMISEL TERVISEKONTROLLI
Lisa 2 TERVISEKONTROLLI SUUNATUD TÖÖTAJATE NIMEKIRI
Lisa 3 TERVISEKONTROLLI KAART
Lisa 4 TERVISEKONTROLLI OTSUS

References: § 2

§ 4

§ 5

§ 6

§ 7
 § 13

§ 2
 § 2

§ 4

§ 6